title: 2015 m. sausio 21 d. Europos Centrinio Banko sprendimas (ES) 2015/529, kuriuo iš dalies keičiamas Sprendimas ECB/2004/3 dėl galimybės visuomenei susipažinti su Europos Centrinio Banko dokumentais (ECB/2015/1)

text:
28.3.2015

               LT

               Europos Sąjungos oficialusis leidinys

               L 84/64

         EUROPOS CENTRINIO BANKO SPRENDIMAS (ES) 2015/529
   2015 m. sausio 21 d.
   kuriuo iš dalies keičiamas Sprendimas ECB/2004/3 dėl galimybės visuomenei susipažinti su Europos Centrinio Banko dokumentais (ECB/2015/1)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 3 dalį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (1), ypač į jo 23 straipsnį,
   kadangi:

               (1)

               vadovaudamasi Sutarties dėl Europos Sąjungos veikimo 127 straipsnio 6 dalimi, Taryba priėmė Reglamentą (ES) Nr. 1024/2013 (2), kuriuo Europos Centriniam Bankui (ECB) pavedami specialūs uždaviniai, susiję su rizikos ribojimu pagrįstos kredito įstaigų priežiūros politika, siekiant prisidėti prie kredito įstaigų saugumo ir patikimumo ir finansų sistemos stabilumo Sąjungoje ir kiekvienoje valstybėje narėje, visapusiškai atsižvelgiant į vidaus rinkos vienybę bei vientisumą ir pareigą tuo rūpintis. Šie specialūs uždaviniai papildo Europos centrinių bankų sistemos (ECBS) Sutarties 127 straipsnio 5 dalyje nustatytą uždavinį – prisidėti prie to, kad kompetentingos institucijos galėtų sklandžiai vykdyti savo politiką, susijusią su rizikos ribojimu pagrįsta kredito įstaigų priežiūra ir finansų sistemos stabilumu;

               (2)

               Sprendimas ECB/2004/3 (3) buvo iš dalies pakeistas Sprendimu ECB/2011/6 (4), norint užtikrinti viešąjį interesą, susijusį su finansų sistemos stabilumu Sąjungoje ir valstybėse narėse, atsižvelgiant į prašymus susipažinti su ECB dokumentais, susijusiais su ECB veikla ir policines, arba spendimais finansų stabilumo srityje, kuriuos parengia ar saugo ECB, įskaitant sprendimus dėl ECB teikiamos paramos Europos sisteminės rizikos valdybai;

               (3)

               vykdydamas 1 konstatuojamojoje dalyje nurodytus specialius uždavinius, ECB taip pat rengia ar saugo su rizikos ribojimu pagrįsta kredito įstaigų priežiūra. Tokie dokumentai laikomi ECB dokumentais pagal Sprendimą ECB/2004/3;

               (4)

               svarbu užtikrinti viešojo intereso, susijusio su Sąjungos ar valstybės narės rizikos ribojimu pagrįsta kredito įstaigų priežiūra, apsaugą, nagrinėjant pašymus dėl galimybės visuomenei susipažinti su ECB dokumentais. Taip pat reikia užtikrinti viešojo intereso, susijusio su priežiūros tyrimų tikslais, apsaugą;

               (5)

               vadovaujantis Europos Centrinio Banko darbo reglamento, patvirtinto Sprendimu ECB/2004/2, 23 straipsnio 1 dalimi, ECB sprendimus priimančių organų ar visų jų įsteigtų komitetų ar grupių, Priežiūros valdybos, jos iniciatyvinio komiteto ir visų jos laikino pobūdžio struktūrinių darinių posėdžiai yra konfidencialūs, nebent Valdančioji taryba įgaliotų ECB Pirmininką viešai paskelbti jų svarstymų rezultatus. Pirmininkas, prieš priimdamas tokį sprendimą dėl Priežiūros valdybos, jos iniciatyvinio komiteto ir visų jos laikino pobūdžio struktūrinių darinių, privalo pasikonsultuoti su Priežiūros valdybos pirmininku;

               (6)

               taikytina Sąjungos teisė, visų pirma Europos Parlamento ir Tarybos reglamentas (ES) Nr. 575/2013 (5) ir Europos Parlamento ir Tarybos direktyva 2013/36/ES (6), yra svarbi kompetentingų institucijų turimos informacijos atskleidimui ir slaptumui, vykdant riziką ribojančią kredito įstaigų priežiūrą;

               (7)

               dėl valstybių narių ekonomikos ir finansų sistemų pokyčių, dėl jų įtakos ECB pinigų politikos vykdymui ir (arba) įtakos finansų sistemos stabilumui Sąjungoje ar atskiroje valstybėje narėje padidėjo ir ECB sąveikos su valstybių narių institucijomis, taip pat ECB sąveikos su Europos ir tarptautinėmis institucijomis ar organais poreikis. Paaiškėjo, kad ECB privalo turėti galimybę perduoti svarbius and atvirus pranešimus Europos ir valstybių narių institucijoms, siekiant kaip įmanoma geriau vykdyti savo įgaliojimus ir veiksmingai tarnauti viešajam interesui. Tai galėtų reikšti, kad būtina išsaugoti galimybę susižinoti neformaliai ir slaptai, nesibaiminant atskleidimo galimybės;

               (8)

               konkrečiau, ECB privalo sąveikauti su nacionalinėmis institucijomis ir organais, Sąjungos institucijos, įstaigomis ir organais, atitinkamomis tarptautinėmis organizacijomis, priežiūros institucijomis ir trečiųjų šalių administracijomis šiais klausimais: a) dėl ECBS paramos Sąjungos bendrosioms ekonominės politikos kryptims pagal Sutarties 127 straipsnio 1 dalį; b) dėl ECBS prisidėjimo prie to, kad kompetentingos institucijos galėtų sklandžiai vykdyti savo politiką, susijusią su rizikos ribojimu pagrįsta kredito įstaigų priežiūra ir finansų sistemos stabilumu pagal Sutarties 127 straipsnio 5 dalį, ir c) vykdant ECB pagal Reglamentą (ES) Nr. 1024/2013 pavestus uždavinius. Visų pirma, pagal Reglamento (ES) Nr. 1024/2013 6 straipsnio 2 dalį, tiek ECB, tiek nacionalinės kompetentingos institucijos turi geranoriškai bendradarbiauti ir privalo keistis informacija. ECB taip pat bendradarbiauja tarptautiniu lygiu, prireikus vykyti ECBS uždavinius. Tam, kad ECB galėtų veiksmingai bendradarbiauti, itin svarbu suteikti ir išlaikyti „space to think“, kurioje būtų galima su nurodytomis institucijomis, įstaigomis ir kitais organais nevaržomai ir konstruktyviai keistis nuomonėmis ir informacija. Tuo pagrindu ECB turėtų turėti teisę saugoti dokumentus, kuriais jis keičiasi bendradarbiaudamas su nacionaliniais centriniais bankais, nacionalinėmis kompetentingomis institucijomis, nacionalinėmis paskirtosiomis institucijomis ir kitomis atitinkamomis institucijomis ir organais;

               (9)

               be to, vykdant ECBS uždavinį skatinti sklandų mokėjimo sistemų veikimą, svarbu apsaugoti dokumentus, kuriuos atskleidus nukentėtų viešasis interesas, susijęs su finansų rinkos infrastruktūros, mokėjimo schemų ir mokėjimo paslaugų teikėjų saugumu ir patikimumu;

               (10)

               todėl Sprendimas ECB/2004/3 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas ECB/2004/3 iš dalies pakeičiamas taip:

               1.

               3 straipsnyje įterpiami šie sąvokų apibrėžimai:

                           „c)

                           „nacionalinė kompetentinga institucija“ (NKI) ir „nacionalinė paskirtoji institucija“ (NPI) vartojamos Tarybos reglamentu (ES) Nr. 1024/2013 (7) joms suteikta prasme;

                           d)

                           „kitos atitinkamos institucijos ir įstaigos“ – tai atitinkamos nacionalinės institucijos ir organai, Sąjungos institucijos, įstaigos ir organai, atitinkamos tarptautinės organizacijos, priežiūros institucijos ir trečiųjų šalių administracijos.

                     ;

               2.

               4 straipsnio 1 dalies a punkte pirmoji įtrauka pakeičiama taip:

                           —

                           „ECB sprendimus priimančių organų, Priežiūros valdybos ar kitų organų, įsteigtų pagal Reglamentą (ES) Nr. 1024/2013, posėdžių konfidencialumu,“

                     ;

               3.

               4 straipsnio 1 dalies a punkte įtraukiamos šios įtraukos:

                           —

                           „Sąjungos ar valstybės narės politika, susijusia su rizikos ribojimu pagrįsta kredito įstaigų ir kitų finansinių institucijų priežiūra,

                           —

                           priežiūros patikrinimų tikslais,

                           —

                           finansų rinkos infrastruktūros, mokėjimo schemų ar mokėjimo paslaugų teikėjų saugumu ir patikimumu.“

                     ;

               4.

               4 straipsnio 3 dalis pakeičiama taip:
               „3.   Galimybė susipažinti su ECB parengtu ar gautu dokumentu, skirtu svarstymams ir preliminarioms konsultacijoms ECB viduje, taip pat ECB keičiantis nuomomis su NCB, NKI ar NPI nesuteikiama netgi po to, kai sprendimas jau yra priimtas, nebent atskleidimo reikalautų viršesnis viešasis interesas.
               Galimybė susipažinti su dokumentais, atskleidžiančiais ECB pasikeitimą nuomonėmis su kitomis atitinkamomis institucijomis ir organais, nesuteikiama netgi po to, kai sprendimas jau yra priimtas, jei dėl dokumento atskleidimo smarkiai nukentėtų ECB vykdomų uždavinių veiksmingumas, nebent atskleidimo reikalautų viršesnis viešasis interesas.“;

               5.

               7 straipsnio 1 dalyje nuoroda į „Sekretoriato ir kalbos paslaugų generalinį direktorių“ pakeičiama „Sekretoriato generaliniu direktoriumi“.

         2 straipsnis
   Baigiamosios nuostatos
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2015 m. sausio 21 d.

            ECB Pirmininkas

         Mario DRAGHI

      (1)  OL L 80, 2004 3 18, p. 33.

      (2)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

      (3)  2004 m. kovo 4 d. sprendimas ECB/2004/3 dėl galimybės visuomenei susipažinti su Europos Centrinio Banko dokumentais (OL L 80, 2004 3 18, p. 42).

      (4)  2011 m. gegužės 9 d. sprendimas ECB/2011/6, kuriuo iš dalies keičiamas Sprendimas ECB/2004/3 dėl galimybės visuomenei susipažinti su Europos Centrinio Banko dokumentais (OL L 158, 2011 6 16, p. 37).

      (5)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

      (6)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (7)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).“


title: 2015 m. balandžio 29 d. Europos Parlamento sprendimas (ES) 2015/1677 dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/311

      EUROPOS PARLAMENTO SPRENDIMAS (ES) 2015/1677
      2015 m. balandžio 29 d.
      dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015– C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2011 m. spalio 25 d. Europos Parlamento ir Tarybos reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (5), ypač į jo 33 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0099/2015),

         1.

            patvirtina Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, kad Agentūros 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 326.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 286, 2011 11 1, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2012/591/ES: 2012 m. gegužės 10 d. Europos Parlamento sprendimas dėl Euratomo tiekimo agentūros 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/257

         EUROPOS PARLAMENTO SPRENDIMAS
   2012 m. gegužės 10 d.
   dėl Euratomo tiekimo agentūros 2010 finansinių metų sąskaitų uždarymo
   (2012/591/ES)
   EUROPOS PARLAMENTAS,

               —

               atsižvelgdamas į Euratomo tiekimo agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2010 finansinių metų galutinių metinių ataskaitų kartu su Euratomo tiekimo agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (3), ypač į jo 8 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0131/2012),

               1.

               pritaria Euratomo tiekimo agentūros 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 6.

      (2)  OL L 248, 2002 9 16, p. 1.

      (3)  OL L 41, 2008 2 15, p. 15.

      (4)  OL L 357, 2002 12 31, p. 72.


title: Darbo tvarkos taisyklių suderinimas su Lisabonos sutartimi 2010 m. birželio 15 d. Europos Parlamento sprendimas dėl Europos Parlamento Darbo tvarkos taisyklių suderinimo su Lisabonos sutartimi (2009/2062(REG))

text:
12.8.2011

               LT

               Europos Sąjungos oficialusis leidinys

               CE 236/153

         2010 m. birželio 15 d., antradienisDarbo tvarkos taisyklių suderinimas su Lisabonos sutartimi
   P7_TA(2010)0204
   2010 m. birželio 15 d. Europos Parlamento sprendimas dėl Europos Parlamento Darbo tvarkos taisyklių suderinimo su Lisabonos sutartimi (2009/2062(REG))
   2011/C 236 E/29

      Europos Parlamentas,
   atsižvelgdamas į Darbo tvarkos taisyklų 211 ir 212 straipsnius,
   atsižvelgdamas į Konstitucinių reikalų komiteto pranešimą, į kurį įtraukti Biudžeto komiteto 2009 m. kovo 31 d. nuomonėje pasiūlyti pakeitimai (A7-0043/2009),
   atsižvelgdamas į savo 2009 m. lapkričio 25 d. sprendimą dėl Europos Parlamento darbo tvarkos taisyklių suderinimo su Lisabonos sutartimi (1),

               1.

               nusprendžia padaryti toliau pateiktus Darbo tvarkos taisyklių pakeitimus;

               2.

               nurodo, kad šie pakeitimai įsigalios pirmą kitos mėnesinės sesijos dieną;

               3.

               paveda Pirmininkui perduoti šį sprendimą Tarybai ir Komisijai susipažinti.

               DABARTINIS TEKSTAS

               PAKEITIMAI

                  Pakeitimas 1

                  Europos Parlamento darbo tvarkos taisyklės

                  7 straipsnio 2 dalis

               2.   Komitetas pateikia pasiūlymą dėl sprendimo, kuriuo
                     tik
                   rekomenduojama patenkinti ar atmesti prašymą atšaukti imunitetą ar prašymą ginti imunitetą ir privilegijas.

               2.   Komitetas pateikia pasiūlymą dėl
                     pagrįsto
                   sprendimo, kuriuo rekomenduojama patenkinti ar atmesti prašymą atšaukti imunitetą ar prašymą ginti imunitetą ir privilegijas.

                  Pakeitimas 121

                  Europos Parlamento darbo tvarkos taisyklės

                  8 straipsnis

                     Jeigu nenurodyta kitaip,
                   Parlamento narių
                     statuto įgyvendinimo taisykles tvirtina Biuras.

                     Parlamentas priima
                   Parlamento narių
                     statutą ir bet kokius jo pakeitimus, remdamasis atsakingo komiteto pasiūlymu. Mutatis mutandis taikoma 138 straipsnio 1 dalis. Biuras atsako už šių taisyklių taikymą ir, remdamasis metiniu biudžetu, priima sprendimą dėl finansinių paketų.

               Pakeitimas 4

                  Europos Parlamento darbo tvarkos taisyklės

                  23 straipsnio 2 dalis ir 2a dalis (nauja)

               2.   Biuras priima finansinius, organizacinius ir administracinius sprendimus dėl
                     Parlamento narių ir
                   vidinės Parlamento struktūros, sekretoriato bei organų.

               2.   Biuras priima finansinius, organizacinius ir administracinius sprendimus dėl vidinės Parlamento struktūros, sekretoriato bei organų.

                     2a.

                     Generaliniam sekretoriui arba frakcijai pasiūlius Biuras priima finansinius, organizacinius ir administracinius sprendimus su Parlamento nariais susijusiais klausimais.

                  Pakeitimas 5

                  Europos Parlamento darbo tvarkos taisyklės

                  23 straipsnio 11 a dalis (nauja)

                     11a.

                     Biuras paskiria du Parlamento pirmininko pavaduotojus ryšiams su nacionaliniais parlamentais plėtoti.

                     Jie reguliariai atsiskaito Pirmininkų sueigai už savo veiklą šioje srityje.

                  Pakeitimas 86

                  Europos Parlamento darbo tvarkos taisyklės

                  24 straipsnio 2 dalis

               2.
                     Nepriklausomi
                   Parlamento
                     nariai iš savo tarpo deleguoja vieną narį, kuris dalyvauja
                   Pirmininkų sueigos posėdžiuose,
                     bet neturi
                   teisės balsuoti.

               2.
                     Parlamento pirmininkas kviečia vieną iš nepriklausomų
                   Parlamento
                     narių dalyvauti
                   Pirmininkų sueigos posėdžiuose
                     be
                   teisės balsuoti.

                  Pakeitimas 117

                  Europos Parlamento darbo tvarkos taisyklės

                  37 a straipsnis (naujas)

                  37a straipsnis

                  Teisėkūros įgaliojimų delegavimas

                     1.

                     Kai nagrinėjamas pasiūlymas dėl teisės akto, kuriuo Komisijai deleguojami įgaliojimai, kaip numatyta Sutarties dėl Europos Sąjungos veikimo 290 straipsnyje, Parlamentas atkreipia ypatingą dėmesį į delegavimo tikslus, turinį, taikymo sritį ir trukmę, taip pat į delegavimo sąlygas.

                     2.

                     Už atitinkamą sritį atsakingas komitetas bet kuriuo metu gali prašyti komiteto, atsakingo už Sąjungos teisės aiškinimą ir taikymą, pateikti savo nuomonę.

                     3.

                     Už Sąjungos teisės aiškinimą ir taikymą atsakingas komitetas gali taip pat ir savo iniciatyva imtis nagrinėti klausimus, susijusius su teisėkūros įgaliojimų delegavimu. Tuomet jis apie tai deramai informuoja už atitinkamą sritį atsakingą komitetą.

                  Pakeitimas 10

                  Europos Parlamento darbo tvarkos taisyklės

                  56 straipsnio 3 dalies antra pastraipa

               Grąžinimo atveju komitetas žodžiu ar raštu pateikia Parlamentui pranešimą per Parlamento nustatytą terminą, kuris negali būti ilgesnis kaip du mėnesiai.

               Grąžinimo atveju atsakingas komitetas
                     nusprendžia, kokią procedūrą taikyti, ir
                   žodžiu ar raštu pateikia Parlamentui pranešimą per Parlamento nustatytą terminą, kuris negali būti ilgesnis kaip du mėnesiai.

                  Pakeitimas 113

                  Europos Parlamento darbo tvarkos taisyklės

                  74 a straipsnio 1 a dalis (nauja)

                     1a.

                     Kai pagal Europos Sąjungos sutarties 48 straipsnio 3 dalį konsultuojamasi su Europos Parlamentu dėl Europos Vadovų Tarybos sprendimo dėl Sutarčių pakeitimų svarstymo, klausimo svarstymas perduodamas atsakingam komitetui. Šis komitetas parengia pranešimą, kuriame yra šios dalys:

                           —

                                 pasiūlymas dėl rezoliucijos, kuriame nurodoma, ar Parlamentas pritaria siūlomam sprendimui, ar jį atmeta, ir kuriame gali būti pateikiama pasiūlymų, su kuriais turėtų būti susipažįstama konvente arba valstybių narių vyriausybių atstovų konferencijoje;

                           —

                                 prireikus, aiškinamoji dalis.

                  Pakeitimas 114

                  Europos Parlamento darbo tvarkos taisyklės

                  74 b straipsnio 1 a dalis (nauja)

                     1a.

                     Kai pagal Europos Sąjungos sutarties 48 straipsnio 6 dalį konsultuojamasi su Parlamentu dėl pasiūlymo dėl Europos Vadovų Tarybos sprendimo iš dalies pakeisti Sutarties dėl Europos Sąjungos veikimo trečiąją dalį, mutatis mutandis taikoma Darbo tvarkos taisyklių 74a straipsnio 1a dalis. Tokiu atveju į pasiūlymą dėl rezoliucijos gali būti įrašyti pasiūlymai iš dalies pakeisti tik Sutarties dėl Europos Sąjungos veikimo trečiosios dalies nuostatas.

                  Pakeitimas 118

                  Europos Parlamento darbo tvarkos taisyklės

                  96 straipsnis

               1.   Kai pagal Europos Sąjungos sutarties 36 straipsnį į Parlamentą kreipiamasi dėl konsultacijos, klausimas perduodamas atsakingam komitetui, kuris, vadovaudamasis Darbo tvarkos taisyklių 97 straipsniu, gali teikti rekomendacijas.

               1.   Kai pagal Europos Sąjungos sutarties 36 straipsnį į Parlamentą kreipiamasi dėl konsultacijos, klausimas perduodamas atsakingam komitetui, kuris, vadovaudamasis Darbo tvarkos taisyklių 97 straipsniu, gali teikti rekomendacijas.

               2.   Atitinkami komitetai siekia užtikrinti, kad Komisijos pirmininko pavaduotoja ir Sąjungos vyriausioji įgaliotinė užsienio reikalams ir saugumo politikai,
                     Taryba ir Komisija
                   reguliariai ir laiku informuotų komitetus apie Sąjungos bendros užsienio ir saugumo politikos raidą ir įgyvendinimą, apie numatomas išlaidas kiekvienu atveju kai priimamas šios srities sprendimas, turintis finansinių padarinių, bei apie kitus su šios politikos veiksmų įgyvendinimu susijusius finansinius aspektus. Išimties tvarka, atsižvelgiant į
                     Tarybos, Komisijos ar
                   Komisijos pirmininko pavaduotojos ir vyriausiosios įgaliotinės prašymą, komitetas gali nuspręsti rengti uždarą posėdį.

               2.   Atitinkami komitetai siekia užtikrinti, kad Komisijos pirmininko pavaduotoja-Sąjungos vyriausioji įgaliotinė užsienio reikalams ir saugumo politikai reguliariai ir laiku informuotų komitetus apie Sąjungos bendros užsienio ir saugumo politikos raidą ir įgyvendinimą, apie numatomas išlaidas kiekvienu atveju kai priimamas šios srities sprendimas, turintis finansinių padarinių, bei apie kitus su šios politikos veiksmų įgyvendinimu susijusius finansinius aspektus. Išimties tvarka, atsižvelgiant į Komisijos pirmininko pavaduotojos-vyriausiosios įgaliotinės prašymą, komitetas gali nuspręsti rengti uždarą posėdį.

               3.   Du kartus per metus rengiamos diskusijos dėl pirmininko pavaduotojos ir vyriausiosios įgaliotinės parengto dokumento, kuriame pristatomi pagrindiniai bendros užsienio ir saugumo politikos aspektai, esminiai pasirinkimai, įskaitant bendrą saugumo ir gynybos politiką, taip pat jų finansinės pasekmės Sąjungos biudžetui. Taikomos Darbo tvarkos taisyklių 110 straipsnyje išdėstytos procedūros.

               3.   Du kartus per metus rengiamos diskusijos dėl pirmininko pavaduotojos ir vyriausiosios įgaliotinės parengto dokumento, kuriame pristatomi pagrindiniai bendros užsienio ir saugumo politikos aspektai, esminiai pasirinkimai, įskaitant bendrą saugumo ir gynybos politiką, taip pat jų finansinės pasekmės Sąjungos biudžetui. Taikomos Darbo tvarkos taisyklių 110 straipsnyje išdėstytos procedūros.

                  (Žr. taip pat 121 straipsnio išaiškinimą.)

                  (Žr. taip pat 121 straipsnio išaiškinimą.)

               4.
                     Taryba, Komisija ir (arba) vyriausiasis įgaliotinis kviečiami
                   dalyvauti visose plenarinio posėdžio diskusijose užsienio, saugumo ir gynybos politikos klausimais.

               4.   Komisijos pirmininko pavaduotoja-vyriausioji įgaliotinė kviečiama
                   dalyvauti visose plenarinio posėdžio diskusijose užsienio, saugumo ir gynybos politikos klausimais.

                  Pakeitimas 116

                  Europos Parlamento darbo tvarkos taisyklės

                  IV antraštinės dalies 3 skyriaus pavadinimas

                  Pakeitimas 107

                  Europos Parlamento darbo tvarkos taisyklės

                  116 straipsnis

               1.   Klausimų Komisijai ir Tarybai valanda rengiama per kiekvieną Parlamento mėnesinę sesiją tuo metu, kurį Parlamentas nustato remdamasis Pirmininkų sueigos pasiūlymu.
                     Atskiras laikas gali būti numatytas klausimams Komisijos pirmininkui ir atskiriems jos nariams.

               1.   Klausimų Komisijai ir Tarybai valanda rengiama per kiekvieną Parlamento mėnesinę sesiją tuo metu, kurį Parlamentas nustato remdamasis Pirmininkų sueigos pasiūlymu.

               2.   Vienos Parlamento mėnesinės sesijos metu Parlamento narys gali pateikti ne daugiau kaip po vieną klausimą Tarybai ir Komisijai.

               2.   Vienos Parlamento mėnesinės sesijos metu Parlamento narys gali pateikti ne daugiau kaip po vieną klausimą Tarybai ir Komisijai.

               3.   Klausimai pateikiami Parlamento pirmininkui raštu ir jis nusprendžia, ar jie yra priimtini bei kokia tvarka bus pateikti. Klausimo teikėjui nedelsiant pranešama apie šį sprendimą.

               3.   Klausimai pateikiami Parlamento pirmininkui raštu ir jis nusprendžia, ar jie yra priimtini bei kokia tvarka bus pateikti. Klausimo teikėjui nedelsiant pranešama apie šį sprendimą.

               4.   Išsami tvarka reglamentuojama pagal Darbo tvarkos taisyklių priede išdėstytas gaires.

               4.   Išsami tvarka reglamentuojama pagal Darbo tvarkos taisyklių priede išdėstytas gaires.

                     5.

                     Pagal Pirmininkų sueigos išdėstytas gaires atskiri laiko tarpai, gali būti skirti pateikti klausimams Komisijos pirmininkui, Komisijos pirmininko pavaduotojai-Sąjungos vyriausiajai įgaliotinei užsienio reikalams ir saugumo politikai ir euro grupės pirmininkui.

                  (Išbraukiamas II priedo 15 punktas (Organizavimo būdas)).

                  Pakeitimas 108

                  Europos Parlamento darbo tvarkos taisyklės

                  117 straipsnio pavadinimas ir 1 dalis

                  Klausimai
                  Tarybai ir Komisijai
                  , į kuriuos atsakoma raštu

                  Klausimai, į kuriuos atsakoma raštu

               1.   Kiekvienas Parlamento narys pagal Darbo tvarkos taisyklių priede išdėstytas gaires gali pateikti klausimų Tarybai
                     ar
                   Komisijai, į kuriuos atsakoma raštu. Už tokių klausimų turinį atsako tik jų teikėjai.

               1.   Kiekvienas Parlamento narys pagal Darbo tvarkos taisyklių priede išdėstytas gaires gali pateikti klausimų
                     Europos Vadovų Tarybos pirmininkui,
                   Tarybai
                     ,
                   Komisijai
                     arba Komisijos pirmininko pavaduotojai-Sąjungos vyriausiajai įgaliotinei užsienio reikalams ir saugumo politikai
                  , į kuriuos atsakoma raštu. Už tokių klausimų turinį atsako tik jų teikėjai.

                  Pakeitimas 115

                  Europos Parlamento darbo tvarkos taisyklės

                  117 straipsnio 2 dalis

               2.   Klausimai pateikiami Parlamento pirmininkui raštu, o jis
                     juos perduoda atitinkamai institucijai
                  . Kai kyla abejonių dėl klausimo priimtinumo, sprendžia Parlamento pirmininkas. Klausimo teikėjui pranešama apie sprendimą.

               2.   Klausimai pateikiami Pirmininkui raštu, ir jis
                     perduoda juos atitinkamiems adresatams
                  . Kai kyla abejonių dėl klausimo priimtinumo, sprendžia Parlamento pirmininkas. Klausimo teikėjui pranešama apie sprendimą.

                  (Horizontalusis pakeitimas: Darbo tvarkos taisyklių 117 straipsnio 2 ir 4 dalyse ir III priedo 1 bei 3 punktuose žodžiai „atitinkamai institucijai“ pakeičiami žodžiais „atitinkamiems adresatams“.

                  Pakeitimas 110

                  Europos Parlamento darbo tvarkos taisyklės

                  130 straipsnio 1 a, 1 b, 1 c dalys (naujos)

                     1a.

                     Dėl to, kaip organizuoti ir skatinti veiksmingą ir nuolatinį tarpparlamentinį bendradarbiavimą Sąjungoje pagal Protokolo dėl nacionalinių parlamentų vaidmens Europos Sąjungoje 9 straipsnį, deramasi vadovaujantis Pirmininkų sueigos suteiktais įgaliojimais ir pasitarus su Komitetų pirmininkų sueiga.

                     Visus susitarimus šiais klausimais Parlamentas tvirtina 127 straipsnyje numatyta tvarka.

                     1b.

                     Komitetas gali komitetų lygmeniu tiesiogiai pradėti dialogą su nacionaliniais parlamentais, neviršydamas šiam tikslui skirtų biudžeto asignavimų. Ši veikla gali apimti bendradarbiavimą parengiamuoju teisėkūros procedūros etapu ir pasibaigus teisėkūros procedūrai.

                     1c.

                     Bet koks nacionalinio parlamento Europos Parlamentui oficialiai perduodamas dokumentas, susijęs su Sąjungos lygmeniu vykdoma teisėkūros procedūra, siunčiamas komitetui, atsakingam už atitinkamame dokumente nagrinėjamą sritį.

                  Pakeitimas 112

                  Europos Parlamento darbo tvarkos taisyklės

                  131 straipsnis

               1.   Parlamento pirmininko siūlymu Pirmininkų sueiga skiria savo delegacijos narius į COSAC ir gali jiems suteikti įgaliojimus. Delegacijai vadovauja
                     vienas
                   Parlamento pirmininko
                     pavaduotojų, atsakingų
                   už ryšių su nacionaliniais parlamentais palaikymą.

               1.   Parlamento pirmininko siūlymu Pirmininkų sueiga skiria savo delegacijos narius į COSAC ir gali jiems suteikti įgaliojimus. Delegacijai vadovauja
                     Europos
                   Parlamento pirmininko
                     pavaduotojas, atsakingas
                   už ryšių su nacionaliniais parlamentais palaikymą
                     , ir komiteto, atsakingo už institucinius klausimus, pirmininkas
                  .

               2.   Kiti delegacijos nariai parenkami atsižvelgiant į COSAC posėdžio metu svarstomą temą bei į Parlamento bendrą politinę pusiausvyrą
                  . Po kiekvieno posėdžio delegacija pateikia pranešimą.

               2.   Kiti delegacijos nariai parenkami atsižvelgiant į COSAC posėdžio metu svarstomą sritį ir, kiek įmanoma, įtraukiami už atitinkamas sritis atsakingų komitetų atstovai
                  . Po kiekvieno posėdžio delegacija pateikia pranešimą.

                     3.

                     Tinkamai atsižvelgiama į Parlamento bendrą politinę pusiausvyrą.

                  Pakeitimas 66

                  Europos Parlamento darbo tvarkos taisyklės

                  191 straipsnio 1 dalis

               1.   Per pirmąjį komiteto posėdį, vykstantį po komiteto narių rinkimų pagal 186 straipsnį, komitetas išsirenka pirmininką ir – atskirais balsavimais –
                     vieną, du ar tris
                   pirmininko pavaduotojus, kurie kartu sudaro komiteto biurą.

               1.   Per pirmąjį komiteto posėdį, vykstantį po komiteto narių rinkimų pagal 186 straipsnį, komitetas išsirenka pirmininką ir – atskirais balsavimais – pirmininko pavaduotojus, kurie kartu sudaro komiteto biurą.
                     Sprendimą dėl to, kiek pirmininko pavaduotojų bus renkama, priima Parlamentas, atsižvelgdamas į Pirmininkų sueigos pasiūlymą.

                  Pakeitimas 109

                  Europos Parlamento darbo tvarkos taisyklės

                  III priedo 1 punkto -1 įtrauka (nauja)

                           —

                                 aiškiai nurodo adresatą, kuriam jie turi būti perduodami įprastais instituciniais kanalais;

      (1)  Priimti tekstai, P7_TA(2009)0088.


title: 2017 m. balandžio 27 d. Europos Parlamento sprendimas (ES) 2017/1657 dėl Europos ligų prevencijos ir kontrolės centro 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/204

         EUROPOS PARLAMENTO SPRENDIMAS (ES) 2017/1657
   2017 m. balandžio 27 d.
   dėl Europos ligų prevencijos ir kontrolės centro 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2015 finansinių metų metinių finansinių ataskaitų su Centro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Centras įvykdė 2015 finansinių metų biudžetą (05873/2017 – C8-0061/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8-0082/2017),

               1.

               patvirtina Europos ligų prevencijos ir kontrolės centro direktorei, kad Centro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 77.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 142, 2004 4 30, p. 1.

      (5)  OL L 328, 2013 12 7, p. 42.


title: 2012/645/ES: 2012 m. spalio 10 d. Tarybos sprendimas dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo sudarymo

text:
18.10.2012

               LT

               Europos Sąjungos oficialusis leidinys

               L 287/3

         TARYBOS SPRENDIMAS
   2012 m. spalio 10 d.
   dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo sudarymo
   (2012/645/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 ir 7 dalimis,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2009 m. lapkričio 16 d. Taryba įgaliojo Komisiją Sąjungos vardu derėtis dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo (toliau – Susitarimas). Jis buvo parafuotas 2010 m. spalio 14 d.;

               (2)

               Susitarimas buvo pasirašytas 2012 m. kovo 19 d. su sąlyga, kad jis bus sudarytas vėliau, ir jis yra laikinai taikomas nuo pasirašymo dienos remiantis Sutarties 218 straipsnio 5 dalimi;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas (1).
   2 straipsnis
   Tarybos pirmininkas Sąjungos vardu pateikia Susitarimo 7 straipsnio 2 dalyje numatytą pranešimą (2).
   3 straipsnis
   Europos Komisija priima poziciją, kurios Sąjunga turi laikytis pagal Susitarimo 4 straipsnio 2 dalį įsteigtame Jungtiniame komitete dėl techninių to Susitarimo pakeitimų pagal jo 4 straipsnio 2 dalies a punktą.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 10 d.

            Tarybos vardu

            Pirmininkas

         S. MALAS

      (1)  Susitarimas buvo paskelbtas OL L 99, 2012 4 5, p. 2 kartu su sprendimu dėl pasirašymo.

      (2)  Susitarimo įsigaliojimo datą Oficialiajame leidinyje paskelbs Tarybos Generalinis sekretoriatas.


title: 2006/872/EB: 2006 m. lapkričio 17 d. Tarybos sprendimas dėl Europos sutarties, steigiančios Europos Bendrijų bei jų valstybių narių ir Rumunijos asociaciją, protokolo dėl pramoninių prekių atitikties vertinimo ir pripažinimo (PECA) pasirašymo Bendrijos vardu

text:
5.12.2006

               LT

               Europos Sąjungos oficialusis leidinys

               L 337/33

         TARYBOS SPRENDIMAS
   2006 m. lapkričio 17 d.
   dėl Europos sutarties, steigiančios Europos Bendrijų bei jų valstybių narių ir Rumunijos asociaciją, protokolo dėl pramoninių prekių atitikties vertinimo ir pripažinimo (PECA) pasirašymo Bendrijos vardu
   (2006/872/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Europos sutartis, steigianti Europos Bendrijų bei jų valstybių narių ir Rumunijos asociaciją (1), įsigaliojo 1995 m. vasario 1 d.

               (2)

               Europos sutarties 75 straipsnyje numatyta, kad bendradarbiavimu standartizavimo ir atitikties vertinimo srityse siekiama sudaryti susitarimus dėl abipusio pripažinimo.

               (3)

               Komisija Bendrijos vardu vedė derybas dėl Europos sutarties protokolo dėl pramoninių prekių atitikties vertinimo ir pripažinimo.

               (4)

               2006 m. balandžio 18 d. Briuselyje parafuotas Europos sutarties, steigiančios Europos Bendrijų bei jų valstybių narių ir Rumunijos asociaciją, protokolas dėl pramoninių prekių atitikties vertinimo ir pripažinimo (PECA) turėtų būti pasirašytas, atsižvelgiant į tai, kad jis gali būti sudarytas vėliau,

         NUSPRENDĖ:
   Vienintelis straipsnis
   Tarybos pirmininkas įgaliojamas paskirti asmenį, įgaliotą Bendrijos vardu pasirašyti Europos sutarties, steigiančios Europos Bendrijų bei jų valstybių narių ir Rumunijos asociaciją, protokolą dėl pramoninių prekių atitikties vertinimo ir pripažinimo (PECA), atsižvelgiant į jo sudarymą vėliau.
   Protokolo tekstas pridedamas prie šio sprendimo.

      Priimta Liuksemburge, 2006 m. lapkričio 17 d.

            Tarybos vardu

            Pirmininkas

         E. TUOMIOJA

      (1)  OL L 357, 1994 12 31, p. 2.
    ---documentbreak---

               5.12.2006

               LT

               Europos Sąjungos oficialusis leidinys

               L 337/34

         Europos sutarties, steigiančios Europos Bendrijų bei jų valstybių narių ir Rumunijos asociaciją,
   PROTOKOLAS
   dėl pramoninių prekių atitikties vertinimo ir pripažinimo (PECA)
   EUROPOS BENDRIJA IR RUMUNIJA,
   toliau – Šalys,
   KADANGI Rumunija pateikė prašymą tapti Europos Sąjungos nare, o tokiai narystei pasiekti turi būti veiksmingai įgyvendintas Europos bendrijos acquis,
   PRIPAŽINDAMOS, kad Rumunijos pažanga priimant ir įgyvendinant Bendrijos teisę sudaro galimybę geriau pasinaudoti kai kuriais vidaus rinkos pranašumais ir užtikrinti veiksmingą jos veikimą kai kuriuose sektoriuose dar iki Rumunijos įstojimo,
   ATSIŽVELGDAMOS į tai, kad sektoriuose, kuriems taikomas šis protokolas, Rumunijos nacionalinė teisė yra perėmusi Bendrijos teisės aktų nuostatas,
   ATSIŽVELGDAMOS į bendrus įsipareigojimus įgyvendinti laisvo prekių judėjimo principą ir skatinti geresnę gaminių kokybę, siekdamos užtikrinti savo piliečių saugą ir sveikatą, saugoti aplinką, taip pat teikdamos techninę pagalbą bei plėtodamos kitas tarpusavio bendradarbiavimo formas,
   SIEKDAMOS sudaryti Europos sutarties, steigiančios Europos Bendrijų bei jų valstybių narių ir Rumunijos asociaciją (toliau – Europos sutartis), protokolą dėl pramoninių prekių atitikties vertinimo ir pripažinimo (toliau – protokolas), kuriame numatytas pramoninių prekių, atitinkančių teisėto pateikimo į vienos iš Šalių rinką, abipusio pripažinimo ir pramoninių prekių, kurioms taikoma Bendrijos arba nacionalinė teisė, atitikties vertinimo rezultatų abipusio pripažinimo taikymas. Pažymėdamos, kad Europos sutarties 75 straipsnyje numatyta prireikus sudaryti susitarimus dėl abipusio pripažinimo,
   PAŽYMĖDAMOS glaudų Europos bendrijos ir Islandijos, Lichtenšteino bei Norvegijos bendradarbiavimą pagal Europos ekonominės erdvės susitarimą, kuriuo remiantis galima svarstyti apie lygiagretaus Europos atitikties vertinimo susitarimo tarp Rumunijos ir šių šalių, kuris būtų lygiavertis šiam protokolui, sudarymą,
   ATSIŽVELGDAMOS į Šalių, kaip Pasaulio prekybos organizacijos steigimo sutarties šalių, statusą ir ypač suvokdamos savo įsipareigojimus pagal Pasaulio prekybos organizacijos susitarimą dėl techninių prekybos kliūčių,
   SUSITARĖ:
   1 Straipsnis
   Tikslas
   Šio protokolo tikslas – padėti Šalims pašalinti technines prekybos pramoninėmis prekėmis kliūtis. Šiam tikslui pasiekti būtina, kad Rumunija palaipsniui priimtų ir įgyvendintų nacionalinės teisės aktus, kurie būtų lygiaverčiai Bendrijos teisei.
   Šis protokolas numato:

               a)

               abipusį pramoninių prekių, išvardytų prieduose dėl abipusio pramoninių prekių, kurios atitinka teisėto pateikimo į vienos iš Šalių rinką reikalavimus, pripažinimą;

               b)

               abipusį pramoninių prekių, kurioms taikoma Bendrijos teisė ir lygiavertė Rumunijos nacionalinė teisė, išvardytų prieduose dėl abipusio atitikties vertinimo rezultatų pripažinimo, atitikties vertinimo rezultatų pripažinimą.

         2 Straipsnis
   Apibrėžimai
   Šiame protokole,

               a)

               „pramoninės prekės“ yra Europos sutarties 9 straipsnyje ir jos 2 protokole nurodyti produktai;

               b)

               „Bendrijos teisė“ yra bet kuris Europos bendrijos teisės aktas ir įgyvendinimo praktika, taikoma konkrečiai situacijai, rizikai ar pramoninių prekių kategorijai, pagal Europos Bendrijų Teisingumo Teismo išaiškinimą;

               c)

               „nacionalinė teisė“ yra bet kuris teisės aktas ir įgyvendinimo praktika, kuria Rumunija perima Bendrijos teisę, taikomą konkrečiai situacijai, rizikai ar pramoninių prekių kategorijai.

         Šiame protokole sąvokos vartojamos ta reikšme, kaip jos apibrėžtos Bendrijos teisėje ir Rumunijos nacionalinėje teisėje.
   3 Straipsnis
   Teisės aktų derinimas
   Pagal šį protokolą Rumunija sutinka imtis atitinkamų priemonių, tardamasi su Europos Bendrijų Komisija, tęsti ar užbaigti Bendrijos teisės aktų perėmimą, ypač standartizacijos, metrologijos, akreditavimo, atitikties vertinimo, rinkos priežiūros, bendrosios produktų saugos ir gamintojo atsakomybės srityse.
   4 Straipsnis
   Pramoninių prekių abipusis pripažinimas
   Šalys susitaria, kad įgyvendinant abipusį pripažinimą, prieduose dėl pramoninių prekių abipusio pripažinimo išvardytos pramoninės prekės, kurios atitinka teisėto pateikimo į vienos Šalių rinką pateikimo reikalavimus, gali būti pateikiamos į kitos Šalies rinką be jokių kitų apribojimų. Ši nuostata taikoma nepažeidžiant Europos sutarties 36 straipsnio.
   5 Straipsnis
   Atitikties vertinimo procedūrų rezultatų abipusis pripažinimas
   Šalys susitaria pripažinti atitikties vertinimo procedūrų, vykdomų pagal prieduose nurodytus Bendrijos ir nacionalinės teisės aktus dėl abipusio atitikties vertinimo rezultatų pripažinimo, rezultatus. Pripažindamos atitiktį, Šalys negali reikalauti procedūrų pakartoti ar nustatyti papildomų reikalavimų.
   6 Straipsnis
   Apsaugos sąlyga
   Jeigu Šalis nustato, kad pramoninės prekės, pateiktos į jos teritorijos rinką remiantis šiuo protokolu ir naudojamos pagal jame numatytą paskirtį, gali pakenkti vartotojų arba kitų asmenų saugai ar sveikatai arba gali pažeisti bet kokius kitus teisėtus interesus, kuriuos gina prieduose nurodyti teisės aktai, ji gali imtis atitinkamų priemonių pašalinti tokią prekę iš rinkos, uždrausti ją pateikti į rinką, eksploatuoti arba naudoti ar apriboti jos laisvą judėjimą. Prieduose numatyta tokiais atvejais taikoma procedūra.
   7 Straipsnis
   Taikymo srities praplėtimas
   Kadangi Rumunija priima ir įgyvendina naujus nacionalinės teisės aktus, kuriais ji perima Bendrijos teisę, Šalys gali iš dalies keisti priedus arba sudaryti naujus remdamosi 14 straipsnyje nustatyta tvarka.
   8 Straipsnis
   Kilmė
   Šio protokolo nuostatos taikomos pramoninėms prekėms neatsižvelgiant į jų kilmę.
   9 Straipsnis
   Šalių įsipareigojimai jų institucijų ir įstaigų atžvilgiu
   Šalys užtikrina, kad jų jurisdikcijai priklausančios institucijos, kurios yra atsakingos už veiksmingą Bendrijos ir nacionalinės teisės aktų įgyvendinimą, nuosekliai juos taikys. Be to, jos užtikrina, kad šios institucijos prireikus galės notifikuoti įstaigas, laikinai sustabdyti, atšaukti laikiną įstaigų notifikavimo sustabdymą ar įstaigų notifikavimą, kad užtikrintų pramoninių prekių atitikimą Bendrijos ar nacionalinės teisės aktų reikalavimams arba galėtų reikalauti pašalinti jas iš rinkos.
   Šalys užtikrina, kad jų jurisdikcijai priklausančios notifikuotosios įstaigos, kurios turi įvertinti atitikimą prieduose nurodytiems Bendrijos ir nacionalinės teisės aktų reikalavimams, nuolat laikosi Bendrijos ir nacionalinės teisės aktų reikalavimų. Be to, jos imasi visų reikalingų priemonių užtikrinti, kad tokios įstaigos turėtų reikalingą kompetenciją atlikti užduotis, kurioms vykdyti jos yra notifikuotos.
   10 Straipsnis
   Notifikuotosios įstaigos
   Iš pradžių pagal šį protokolą notifikuotosios įstaigos yra įstaigos, nurodytos sąrašuose, kuriais Rumunija ir Bendrija apsikeitė prieš užbaigdamos protokolo įsigaliojimui reikalingas procedūras.
   Vėliau įstaigų, atsakingų už atitikties prieduose nurodytiems Bendrijos ir nacionalinės teisės reikalavimams vertinimą, notifikavimui taikoma tokia tvarka:

               a)

               Šalis perduoda pranešimą apie notifikavimą raštu;

               b)

               kitai Šaliai tai pripažinus irgi raštu, įstaiga laikoma notifikuota ir nuo tos datos kompetentinga vertinti atitiktį prieduose nurodytiems reikalavimams.

         Jeigu Šalis nusprendžia atšaukti jos jurisdikcijai priklausančios įstaigos notifikavimą, ji informuoja kitą Šalį raštu. Vėliausiai nuo tokio atšaukimo datos įstaiga nustoja vertinti atitiktį minėtiesiems prieduose nurodytiems reikalavimams. Vis dėlto iki tos datos atliktas atitikties įvertinimas išlieka galioti, jeigu Asociacijos taryba nenusprendžia kitaip.
   11 Straipsnis
   Notifikuotųjų įstaigų patikrinimas
   Kiekviena Šalis gali pareikalauti, kad kita Šalis patikrintų jos jurisdikcijai priklausančios notifikuotosios įstaigos techninę kompetenciją ir atitikimą reikalavimams. Toks prašymas yra pagrįstas, siekiant sudaryti galimybes už notifikavimą atsakingosioms Šalims nedelsiant atlikti patikrinimą ir greitai pranešti kitai Šaliai. Šalys taip pat gali kartu patikrinti tokią įstaigą, dalyvaujant tam tikroms institucijoms. Dėl to Šalys garantuoja, kad jų jurisdikcijai priklausančios institucijos tinkamai bendradarbiautų. Šalys imasi visų reikiamų veiksmų ir naudojasi visomis reikalingomis ir galimomis priemonėmis, kad išspręstų bet kokias nustatytas problemas.
   Jeigu problemų negalima išspręsti abiem Šalims priimtinu būdu, apie savo nesutarimą jos gali pranešti Asociacijos tarybos pirmininkui ir išdėstyti savo motyvus. Asociacijos taryba gali nuspręsti dėl atitinkamų veiksmų.
   Jeigu Asociacijos taryba nenusprendžia kitaip, įstaigos notifikavimas ir jos kompetencijos įvertinti atitiktį prieduose nurodytiems Bendrijos ir nacionalinės teisės aktų reikalavimams pripažinimas yra iš dalies arba visiškai laikinai sustabdomas nuo Šalių pranešimo apie jų nesutarimą Asociacijos tarybos primininkui dienos.
   12 Straipsnis
   Keitimasis informacija ir bendradarbiavimas
   Siekdamos užtikrinti, kad šis protokolas būtų teisingai ir vienodai taikomas ir aiškinamas, Šalys, jų institucijos ir jų notifikuotosios įstaigos:

               a)

               keičiasi visa atitinkama informacija apie teisės aktų ir atitinkamų priemonių įgyvendinimą, ypač apie procedūras, taikomas siekiant užtikrinti notifikuotųjų įstaigų atitikimą reikalavimams;

               b)

               jeigu reikia, dalyvauja atitinkamose informavimo arba koordinavimo programose ar kitoje Šalių veikloje;

               c)

               skatina savo įstaigas bendradarbiauti, siekdamos, kad būtų savanoriškai sudaromi abipusio pripažinimo susitarimai.

         13 Straipsnis
   Konfidencialumas
   Atstovams, ekspertams ir kitiems Šalių nariams, net ir pasibaigus jų įgaliojimams, draudžiama atskleisti su šiuo protokolu susijusią informaciją, kuriai galioja profesinio slaptumo įpareigojimas. Šios informacijos negalima naudoti kitais tikslais, nei numatyta pagal šį protokolą.
   14 Straipsnis
   Protokolo tvarkymas
   Atsakomybė už šio protokolo veiksmingą veikimą tenka Asociacijos tarybai pagal Europos sutarties 106 straipsnį. Asociacijos taryba visų pirma turi įgaliojimus priimti sprendimus dėl:

               a)

               priedų dalinių pakeitimų;

               b)

               protokolo papildymo naujais priedais;

               c)

               bendros ekspertų grupės arba grupių paskyrimo patikrinti notifikuotosios įstaigos techninę kompetenciją ir jos atitikimą reikalavimams;

               d)

               keitimosi informacija apie siūlomus ir faktinius prieduose nurodytų Bendrijos ir nacionalinės teisės aktų pakeitimus;

               e)

               naujų arba papildomų atitikties vertinimo procedūrų, taikomų priede apibrėžtiems sektoriams, svarstymo;

               f)

               bet kokių klausimų, susijusių su šio protokolo taikymu, sprendimo.

         Asociacijos taryba gali perduoti šiuo protokolu jai priskirtas užduotis, vadovaudamasi Europos sutarties 110 straipsnio 2 dalimi.
   15 Straipsnis
   Techninis bendradarbiavimas ir pagalba
   Europos bendrija prireikus gali teikti techninį bendradarbiavimą ir pagalbą Rumunijai, siekdama remti veiksmingą šio protokolo taikymą ir įgyvendinimą.
   16 Straipsnis
   Susitarimai su kitomis šalimis
   Dėl bet kurios Šalies susitarimų dėl atitikties vertinimo, sudarytų su šalimi, kuri nėra šio protokolo šalis, kitai Šaliai neatsiranda prievolė pripažinti toje trečiojoje šalyje atliktų atitikties vertinimo procedūrų rezultatų, jeigu Šalys Asociacijos taryboje nėra aiškiai susitarusios kitaip.
   17 Straipsnis
   Įsigaliojimas
   Šis protokolas įsigalioja antro mėnesio nuo Šalių apsikeitimo diplomatinėmis notomis, patvirtinančiomis šio protokolo įsigaliojimui reikalingų jų procedūrų užbaigimą, pirmą dieną.
   18 Straipsnis
   Protokolo statusas
   Šis protokolas yra neatskiriama Europos sutarties dalis.
   Šis protokolas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir rumunų kalbomis, ir visi tekstai yra autentiški.

      Hecho en Bucarest, el veintisiete de octubre de dos mil seis.
      V Bukurešti dne dvacátého sedmého října dva tisíce šest.
      Udfærdiget i Bukarest, den syvogtyvende oktober totusind og seks.
      Geschehen zu Bukarest am siebenundzwanzigsten Oktober zweitausendsechs.
      Koostatud kahe tuhande kuuenda aasta oktoobrikuu kahekümne seitsmendal päeval Bukarestis.
      Έγινε στο Βουκουρέστι, στις είκοσι επτά Οκτωβρίου του δύο χιλιάδες έξι.
      Done at Bucharest on the twenty-seventh day of October in the year two thousand and six.
      Fait à Bucarest, le vingt-sept octobre de l’an deux mille six.
      Fatto a Bucarest, addì ventisette ottobre duemilasei.
      Bukarestē, divi tūkstoši sestā gada divdesmit septītajā oktobrī
      Priimta du tūkstančiai šeštų metų spalio dvidešimt septintą dieną Bukarešte
      Kelt Bukarestben, a kétezerhatodik év október havának huszonhetedik napján.
      Magħmul f'Bukarest fis-sebgħa u għoxrin jum ta' Ottubru fis-sena elfejn u sitta.
      Gedaan te Boekarest, de zevenentwintigste oktober tweeduizend zes.
      Sporządzono w Bukareszcie, dnia dwudziestego siódmego października dwa tysiące szóstego roku.
      Feito em Bucareste, aos vinte e sete dias do mês de Outubro do ano de dois mil e seis.
      V Bukurešti dňa dvadsiateho siedmeho októbra dvetisícšesť.
      V Bukarešti, sedemindvajsetega oktobra leta dva tisoč šest
      Tehty Bukarestissa kahdentenakymmenentenäseitsemäntenä päivänä lokakuuta vuonna kaksituhattakuusi.
      Utfärdat i Bukarest den tjugosjunde oktober år tjugohundrasex.
      Întocmit la București în a douăzeci și șaptea zi a lunii octombrie anul două mii șase.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Pentru Comunitatea Europeană

         Por Rumanía
         Za Rumunsko
         For Rumænien
         Für Rumänien
         Rumeenia nimel
         Για τη Ρουμανία
         For Romania
         Pour la Roumanie
         Per la Romania
         Rumānijas vārdā
         Rumunijos vardu
         Románia részéről
         Għar-Rumanija
         Voor Roemenië
         W imieniu Rumunii
         Pela Roménia
         Za Rumunsko
         Za Romunijo
         Romanian puolesta
         För Rumänien
         Pentru România

   PRIEDAS

      PRIEDAS
      Abipusio pramoninių prekių pripažinimo

         (įrašams)

      PRIEDAS
      Atitikties vertinimo rezultatų abipusio pripažinimo
      Turinys

                  1)

               Slėginė įranga
            SLĖGINĖ ĮRANGA
      I   SKIRSNIS
      BENDRIJOS IR NACIONALINĖS TEISĖS AKTAI

                  Bendrijos teisė

                  :

                  1997 m. gegužės 29 d. Europos Parlamento ir Tarybos direktyva 97/23/EB dėl valstybių narių įstatymų dėl slėginės įrangos suderinimo

                  Nacionalinė teisė

                  :

                  Vyriausybės nutarimas Nr. 584/2004, nustatantis slėginės įrangos pateikimo į rinką sąlygas, su vėlesniais pakeitimais

            II   SKIRSNIS
      NOTIFIKUOJANČIOS ĮSTAIGOS
      Europos bendrija

                  Belgija

                  :

                  Ministère des Affaires Economiques/Ministerie van Economische Zaken.

                  Čekija

                  :

                  Úřad pro technickou normalizaci, metrologii a státní zkušebnictví.

                  Vokietija

                  :

                  Bundesministerium für Arbeit und Sozialordnung.

                  Estija

                  :

                  Majandus- ja Kommunikatsiooniministeerium.

                  Graikija

                  :

                  Υπουργείο Ανάπτυξης. Γενική Γραμματεία Βιομηχανίας (Plėtros ministerija. Bendrasis pramonės sekretoriatas).

                  Ispanija

                  :

                  Ministerio de Industria, Turismo y Comercio.

                  Prancūzija

                  :

                  Ministère de l’emploi et de la solidarité, Direction des relations du travail, Bureau CT 5.

                  Airija

                  :

                  Department of Enterprise and Employment (Įmonių ir užimtumo departamentas).

                  Italija

                  :

                  Ministero dell’Industria, del commercio e dell'artigianato.

                  Latvija

                  :

                  Ekonomikas ministrija.

                  Vengrija

                  :

                  Gazdasági és Közlekedési Minisztérium.

                  Malta

                  :

                  Prie Maltos Vyriausybės: Maltos standartų tarnybos vartotojų ir pramonės prekių direktoratas.

                  Austrija

                  :

                  Bundesministerium für Wirtschaft und Arbeit.

                  Lenkija

                  :

                  Ministerstwo Gospodarki, Pracy i Polityki Społecznej.

                  Slovėnija

                  :

                  Ministrstvo za gospodarstvo.

                  Slovakija

                  :

                  Úrad pre normalizáciu, metrológiu a skúšobníctvo Slovenskej republiky.

                  Suomija

                  :

                  Kauppa- ja teollisuusministeriö/Handels- och industriministeriet.

                  Švedija

                  :

                  Prie Švedijos Vyriausybės: Styrelsen för ackreditering och teknisk kontrol (SWEDAC).

                  Jungtinė Karalystė

                  :

                  Department of Industry and Trade (Prekybos ir pramonės ministerija).

                  Rumunija

                  :

                  Ministerul Economiei si Comertului – Ūkio ir prekybos ministerija.

            III   SKIRSNIS
      NOTIFIKUOTOSIOS ĮSTAIGOS
      Europos bendrija
      Įstaigos, kurias Europos bendrijos valstybės narės notifikavo pagal I skirsnyje nurodytą Bendrijos teisės aktą ir pranešė Rumunijai pagal šio protokolo 10 straipsnį.
      Rumunija
      Įstaigos, kurias Rumunija paskyrė pagal I skirsnyje nurodytą Rumunijos nacionalinės teisės aktą ir pranešė Europos bendrijai pagal šio protokolo 10 straipsnį.
      IV   SKIRSNIS
      SPECIALŪS SUSITARIMAI
      Apsaugos sąlyga
      A.   Pramoninėms prekėms taikoma apsaugos sąlyga:

                  1)

                  Jeigu Šalis ėmėsi priemonių neleisti laisvai patekti į jos rinką:
                  pramoninėms prekėms, kurioms taikomas šis priedas ir kurios pažymėtos CE ženklu arba
                  pramoninėms prekėms, kurioms taikomas šis priedas ir kurios nurodytos Direktyvos 97/23/EB 3 straipsnio 3 dalyje arba 14 straipsnyje, atitinkančiuose Vyriausybės nutarimo Nr. 584/2004 10 ir 17 straipsnius, kurių CE ženklu ženklinti nereikia,
                  ji nedelsdama informuoja kitą Šalį, nurodo tokio sprendimo priežastis ir apibūdina, kaip buvo įvertinta neatitiktis.

                  2)

                  Šalys apsvarsto klausimą ir joms pateiktus įrodymus ir praneša viena kitai savo tyrimų rezultatus.

                  3)

                  Šalys, jeigu susitaria, imasi reikiamų priemonių užtikrinti, kad tokios prekės nebūtų pateiktos į rinką.

                  4)

                  Jeigu Šalys nesutinka dėl tokių tyrimų rezultatų, klausimas perduodamas svarstyti Asociacijos tarybai, kuri gali nuspręsti atlikti ekspertizę.

                  5)

                  Jeigu Asociacijos taryba nustato, kad priemonė:

                              a)

                              nepagrįsta, Šalies, kuri taikė priemonę, nacionalinė institucija atšaukia tokios priemonės taikymą;

                              b)

                              pagrįsta, Šalys imasi reikiamų priemonių užtikrinti, kad prekė nebūtų pateikta į rinką.

            B.   Apsaugos sąlyga, susijusi su darniaisiais standartais:

                  1)

                  Jeigu, Rumunijos nuomone, šiame priede minimuose teisės aktuose nurodytas darnusis standartas neatitinka esminių tokių teisės aktų reikalavimų, ji atitinkamai informuoja Asociacijos tarybą ir kartu pateikia tokios savo nuomonės pagrindimą.

                  2)

                  Asociacijos taryba apsvarsto klausimą ir gali prašyti Bendrijos taikyti priemones pagal šiame priede nurodytus Bendrijos teisės aktus.

                  3)

                  Bendrija nuolat informuoja Asociacijos tarybą ir kitą Šalį apie atliekamos procedūros eigą.

                  4)

                  Apie procedūros rezultatus informuojama kita Šalis.

   BENDRIJOS DEKLARACIJA DĖL RUMUNIJOS ATSTOVŲ DALYVAVIMO KOMITETO POSĖDŽIUOSE
   Kad užtikrintų geresnį supratimą apie praktinius acquis communautaire taikymo aspektus, Bendrija pareiškia, kad Rumunija yra kviečiama dalyvauti pagal Bendrijos teisės aktus dėl slėginės įrangos įsteigtų ar juose nurodytų komitetų posėdžiuose toliau nurodytomis sąlygomis.
   Rumunija kviečiama dalyvauti tik tuose posėdžiuose arba jų dalyse, kuriuose bus aptariami su acquis taikymu susiję klausimai; šis kvietimas nesuteikia teisės dalyvauti posėdžiuose, skirtuose rengti ir pareikšti nuomones dėl Tarybos Komisijai suteiktų valdymo ar įgyvendinimo įgaliojimų.
   Atskirais atvejais šis kvietimas taip pat gali būti taikomas Komisijos sukviestoms ekspertų grupėms.


title: 2008/267/EB: 2008 m. kovo 11 d. Europos Parlamento ir Tarybos sprendimas dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
27.3.2008

               LT

               Europos Sąjungos oficialusis leidinys

               L 85/7

      EUROPOS PARLAMENTO IR TARYBOS SPRENDIMAS

   2008 m. kovo 11 d.
   dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2008/267/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), o ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant maksimalios metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas.

               (4)

               Jungtinė Karalystė pateikė prašymą dėl 2007 m. birželio ir liepos mėnesių potvynio sukeltos nelaimės mobilizuoti Fondo lėšas,

         NUSPRENDĖ:
   1 straipsnis
   Europos Sąjungos 2008 finansinių metų bendrajame biudžete iš Europos Sąjungos solidarumo fondo skiriama 162 387 985 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 139, 2006 6 14, p. 1. Susitarimas su pakeitimais, padarytais Europos Parlamento ir Tarybos sprendimu 2008/29/EB (OL L 6, 2008 1 10, p. 7).

      (2)  OL L 311, 2002 11 14, p. 3.


title: 2016 m. balandžio 18 d. Tarybos sprendimas (BUSP) 2016/596, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas

text:
19.4.2016

               LT

               Europos Sąjungos oficialusis leidinys

               L 103/24

         TARYBOS SPRENDIMAS (BUSP) 2016/596
   2016 m. balandžio 18 d.
   kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. balandžio 15 d. Taryba priėmė sprendimą (BUSP) 2015/598 (1), kuriuo Peter BURIAN buvo paskirtas Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje. ES specialiojo įgaliotinio įgaliojimų terminas baigiasi 2016 m. balandžio 30 d.;

               (2)

               ES specialiojo įgaliotinio įgaliojimų terminas turėtų būti pratęstas tolesniam 10 mėnesių laikotarpiui;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Vidurinėje Azijoje Peter BURIAN įgaliojimų terminas pratęsiamas iki 2017 m. vasario 28 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Vidurinėje Azijoje. Tie tikslai, be kita ko, yra:

               a)

               skatinti gerus ir glaudžius Sąjungos ir Vidurinės Azijos šalių santykius, pagrįstus bendromis vertybėmis bei interesais, kaip nustatyta atitinkamuose susitarimuose;

               b)

               prisidėti prie regiono šalių stabilumo ir bendradarbiavimo stiprinimo;

               c)

               prisidėti prie demokratijos, teisinės valstybės, gero valdymo ir pagarbos žmogaus teisėms ir pagrindinėms laisvėms Vidurinėje Azijoje stiprinimo;

               d)

               įveikti pagrindines grėsmes, visų pirma konkrečias problemas, turinčias tiesioginės įtakos Sąjungai;

               e)

               didinti Sąjungos veiksmingumą ir matomumą regione, be kita ko, glaudžiau koordinuojant veiklą su kitais atitinkamais partneriais bei tarptautinėmis organizacijomis, pavyzdžiui, Europos saugumo ir bendradarbiavimo organizacija (ESBO) ir Jungtinėmis Tautomis (JT).

         3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               skatinti bendrą Sąjungos politinių veiksmų koordinavimą Vidurinėje Azijoje ir padėti užtikrinti Sąjungos išorės veiksmų regione nuoseklumą;

               b)

               vyriausiojo įgaliotinio vardu kartu su Europos išorės veiksmų tarnyba (EIVT) ir Komisija stebėti Sąjungos naujos partnerystės su Vidurine Azija strategijos įgyvendinimo procesą, papildytą atitinkamomis Tarybos išvadomis ir vėlesnėmis ataskaitomis apie Sąjungos Vidurinės Azijos strategijos įgyvendinimo procesą, teikti rekomendacijas ir reguliariai atsiskaityti atitinkamiems Tarybos organams;

               c)

               padėti Tarybai toliau plėtoti visapusišką politiką Vidurinės Azijos klausimais;

               d)

               įdėmiai sekti politinius įvykius Vidurinėje Azijoje, plėtojant ir palaikant glaudžius ryšius su vyriausybėmis, parlamentais, teismais, pilietine visuomene ir žiniasklaida;

               e)

               raginti Kazachstaną, Kirgiziją, Tadžikistaną, Turkmėnistaną ir Uzbekistaną bendradarbiauti bendro intereso klausimais regione;

               f)

               plėtoti atitinkamus ryšius ir bendradarbiavimą su pagrindiniais suinteresuotais dalyviais regione ir visomis atitinkamomis regioninėmis ir tarptautinėmis organizacijomis;

               g)

               prisidėti įgyvendinant Sąjungos žmogaus teisių politiką regione bendradarbiaujant su ES specialiuoju įgaliotiniu žmogaus teisių klausimais, įskaitant Sąjungos žmogaus teisių gaires – visų pirma Sąjungos gaires dėl vaikų ir ginkluotų konfliktų bei dėl smurto prieš moteris bei mergaites ir kovos su visų formų moterų bei mergaičių diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               h)

               glaudžiai bendradarbiaujant su JT ir ESBO prisidėti prie konfliktų prevencijos ir sprendimo, plėtojant ryšius su valdžios institucijomis ir kitais vietos subjektais, kaip antai nevyriausybinėmis organizacijomis, politinėmis partijomis, mažumomis, religinėmis grupėmis ir jų vadovais;

               i)

               prisidėti prie bendros užsienio ir saugumo politikos energetinio saugumo, sienų apsaugos, kovos su sunkiais nusikaltimais, įskaitant narkotikus ir prekybą žmonėmis, taip pat vandens išteklių valdymo, aplinkos ir klimato kaitos aspektų, susijusių su Vidurine Azija, formulavimo;

               j)

               skatinti regioninį saugumą Vidurinės Azijos šalių teritorijoje tarptautinių subjektų veiksmų Afganistane mažinimo kontekste.

         2.   ES specialusis įgaliotinis remia vyriausiojo įgaliotinio darbą ir stebi bendrą visų sričių Sąjungos veiklą regione.
   4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su EIVT ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2016 m. gegužės 1 d. iki 2017 m. vasario 28 d. susijusioms išlaidoms padengti skiriama orientacinė finansavimo suma yra 800 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio personalas bendrai įkuriamas kartu su atitinkamu EIVT padaliniu siekiant užtikrinti jų atitinkamų veiksmų suderinamumą ir nuoseklumą.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT tuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT pateiktomis gairėmis, kuriame numatomos konkrečios fizinės, organizacinės ir procedūrinės saugumo priemonės, reglamentuojančios saugaus personalo atvykimo į jo atsakomybei priskirtą teritoriją ir judėjimo toje teritorijoje valdymą bei saugumo incidentų valdymą, įskaitant nenumatytų atvejų planą ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl jo atsakomybei priskirtoje teritorijoje esančių sąlygų;

               c)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis prireikus taip pat teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Vadovaujantis Sutarties 36 straipsniu ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų. ES specialiojo įgaliotinio veikla koordinuojama su atitinkamo EIVT geografinio padalinio ir Komisijos, taip pat su ES specialiojo įgaliotinio Afganistane veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su valstybių narių atstovybių vadovais ir Sąjungos delegacijų vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis taip pat palaiko ryšius su kitais tarptautiniais bei regioniniais veikėjais vietoje.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis ne vėliau kaip iki 2016 m. rugpjūčio mėn. pabaigos pateikia Tarybai, vyriausiajam įgaliotiniui ir Komisijai pažangos ataskaitą, o ne vėliau kaip iki 2016 m. lapkričio mėn. pabaigos – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 18 d.

            Tarybos vardu

            Pirmininkė

         F. MOGHERINI

      (1)  2015 m. balandžio 15 d. Tarybos sprendimas (BUSP) 2015/598, kuriuo skiriamas Europos Sąjungos specialusis įgaliotinis Vidurinėje Azijoje (OL L 99, 2015 4 16, p. 25).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 1980 m. kovo 17 d. Tarybos sprendimas, Bendrijos vardu priimantis Tarptautinės muitinės procedūrų supaprastinimo ir suderinimo konvencijos priedą

text:
Svarbus teisinis pranešimas

|

31980D0391

Oficialusis leidinys L 100 , 17/04/1980 p. 0027 - 0031 specialusis leidimas suomių kalba: skyrius 2 tomas 2 p. 0162  specialusis leidimas švedų kalba: skyrius 2 tomas 2 p. 0162  specialusis leidimas graikų k.: skyrius 11 tomas 19 p. 0231  specialusis leidimas ispanų kalba: skyrius 02 tomas 6 p. 0214  specialusis leidimas portugalų kalba skyrius 02 tomas 6 p. 0214

		Tarybos sprendimas1980 m. kovo 17 d.Bendrijos vardu priimantis Tarptautinės muitinės procedūrų supaprastinimo ir suderinimo konvencijos priedą(80/391/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos rekomendaciją,kadangi pagal Sprendimą 75/199/EEB [1] Bendrija yra Tarptautinės muitinės procedūrų supaprastinimo ir suderinimo konvencijos šalis;kadangi Bendrija gali priimti minėtos konvencijos priedą dėl nepakeisto pavidalo prekių reimporto;tačiau kadangi priimant šį priedą, vis dėlto reikėtų padaryti tam tikras išlygas, atsižvelgiant į specialiuosius muitų sąjungos reikalavimus,NUSPRENDĖ:1 straipsnisBendrijos vardu priimamas Tarptautinės muitinės procedūrų supaprastinimo ir suderinimo konvencijos B.3 priedas dėl nepakeisto pavidalo prekių reimporto su išlygomis dėl 2 standarto ir 8, 11, 12 ir 24 rekomenduojamų praktikų.Minėto priedo tekstas pridedamas prie šio sprendimo.2 straipsnisTarybos pirmininkas paskiria asmenį, įgaliotą pranešti Muitinių bendradarbiavimo tarybos Generaliniam sekretoriui apie Bendrijos vardu priimamą priedą dėl nepakeisto pavidalo prekių reimporto su 1 straipsnyje nurodytomis išlygomis.Priimta Briuselyje, 1980 m. kovo 17 d.Tarybos varduPirmininkasJ. Santer[1] OL L 100, 1975 4 21, p. 1.--------------------------------------------------B.3 PRIEDASPRIEDAS DĖL NEPAKEISTO PAVIDALO PREKIŲ REIMPORTOĮVADASPrekės dažnai reimportuojamos į tą pačią šalį, iš kurios jos buvo eksportuotos nepakeisto pavidalo. Daugeliu atvejų šis reimportas numatomas jau eksporto metu, ir tokiu atveju prekes galima eksportuoti pranešant apie numatomą grąžinimą. Tačiau kai kuriais atvejais prekės reimportuojamos dėl po jų eksporto atsiradusių aplinkybių.Daugelio valstybių nacionalinės teisės aktuose yra nuostatų, leidžiančių įvežti tokias reimportuojamas prekes be importo muitų ir mokesčių bei numatančių, kad grąžinami bet kokie eksporto metu sumokėti eksporto muitai ir mokesčiai. Muitinės procedūra, numatanti importą be muitų bei sumokėtų muitų ir mokesčių grąžinimą, yra nepakeisto pavidalo prekių reimporto procedūra. Ši procedūra taikoma su sąlyga, kad prekes galima identifikuoti. Turi būti sumokėtos visos sumos, apskaičiuotos už muitų ir mokesčių grąžinimą, atleidimą ar sąlyginį atleidimą nuo jų, ar už bet kokias subsidijas arba kitas eksporto metu suteiktas sumas.Šis priedas netaikomas keleivių asmeninių daiktų ar privačiam naudojimui skirtų transporto priemonių reimportui.SĄVOKOSŠiame priede:a) "nepakeisto pavidalo prekių reimportas" – tai muitinės procedūra, pagal kurią eksportuotos ir į laisvą apyvartą išleistos prekės, arba prekės, kurios buvo kompensaciniai produktai, gali būti grąžintos vidaus vartojimui be importo muitų ir mokesčių, su sąlyga, kad užsienyje jos nebuvo apdorotos, perdirbtos ar pakeistos. Turi būti sumokėtos visos sumos, apskaičiuotos už muitų ir mokesčių sugrąžinimą ar sąlyginį atleidimą nuo jų, ar už bet kokias subsidijas arba kitas eksporto metu suteiktas sumas;b) "formalumų atlikimas pateikiant vidaus vartojimui" – tai muitinės procedūra, kuri numato, kad importuotos prekės gali nuolat pasilikti muitų teritorijoje. Vykdant šią procedūrą reikia sumokėti visus apskaičiuotus importo muitus ir mokesčius bei atlikti visus būtinus muitinės formalumus;c) "importo muitai ir mokesčiai" – tai muitai ir visi kiti mokesčiai bei rinkliavos, renkami importuojant prekes arba susiję su prekių importu, išskyrus mokesčius ir rinkliavas, kurių dydis neviršija apytiksliai įvertintų paslaugų suteikimo sąnaudų;d) "eksporto muitai ir mokesčiai" – tai muitai ir visi kiti mokesčiai bei rinkliavos, renkami eksportuojant prekes arba susiję su prekių eksportu, išskyrus mokesčius ir rinkliavas, kurių dydis neviršija apytiksliai įvertintų paslaugų suteikimo sąnaudų;e) "prekės, eksportuojamos pranešant apie numatomą grąžinimą" – tai prekės, kurias deklarantas nurodo kaip numatomas reimportuoti, kurių atžvilgiu muitinė, norėdama palengvinti nepakeisto pavidalo prekių reimportą, gali imtis identifikavimo priemonių.PastabaPrekės, eksportuojamos pranešant apie numatomą grąžinimą, gali būti laikomos prekėmis, kurioms taikoma laikinojo išvežimo muitinės procedūra;f) "išleistos į laisvą apyvartą prekės" – tai prekės, kuriomis gali būti disponuojama be jokių muitinės apribojimų;g) "kompensaciniai produktai" – tai produktai, gauti atlikus laikinojo įvežimo perdirbti prekių apdorojimo, perdirbimo ar pakeitimo operacijas;h) "prekių deklaracija" – tai muitinės nustatyta forma pateikiama deklaracija, kuria suinteresuoti asmenys nurodo prekėms taikytiną muitinės procedūrą ir pateikia duomenis, kuriuos muitinė reikalauja deklaruoti šios procedūros taikymui;ij) "asmuo" – tai fiziniai ir juridiniai asmenys, išskyrus atvejus, kai tai neatitinka konteksto.PRINCIPAI1. StandartasNepakeisto pavidalo prekių reimportą reglamentuoja šio priedo nuostatos.2. StandartasNacionalinės teisės aktuose nurodomos sąlygos, kurių reikia laikytis, ir muitinės formalumai, kuriuos reikia atlikti, norint reimportuoti nepakeisto pavidalo prekes.PastabaNepakeisto pavidalo prekių reimportas taikomas su sąlyga, kad muitinės gali pakankamai tiksliai identifikuoti, kad prekės yra eksportuotos prekės.BENDROSIOS NUOSTATOS3. StandartasNepakeisto pavidalo prekių reimportas leidžiamas ir tuo atveju, kai reimprotuojama tik dalis eksportuotų prekių.4. Rekomenduojama praktikaKai tai pateisina aplinkybės, turėtų būti leidžiamas nepakeisto pavidalo prekių reimprotas net ir tada, jei prekes reimportuoja ne jas eksportavęs asmuo.5. StandartasNedraudžiama reimportuoti nepakeisto pavidalo prekių dėl to, kad kol prekės buvo užsienyje, jos buvo naudojamos, apgadintos ar joms buvo pakenkta.6. StandartasNedraudžiama reimportuoti nepakeisto pavidalo prekių dėl to, kad kol prekės buvo užsienyje, buvo atliktos jų apsaugai ar išlaikymui būtinos operacijos, tačiau tik su sąlyga, kad dėl tokių operacijų nepadidėjo eksporto metu buvusi tų prekių vertė.7. StandartasReimportuoti leidžiama ne tik tiesiogiai iš užsienio importuotas nepakeisto pavidalo prekes, bet ir tokias prekes, kurioms taikomos kitos muitinės procedūros.8. Rekomenduojama praktikaEkonominio pobūdžio draudimai ir apribojimai importui neturėtų būti taikomi reimportuotoms nepakeisto pavidalo prekėms, kurios eksporto metu buvo išleistos į laisvą apyvartą.9. Rekomenduojama praktikaNepakeisto pavidalo prekių reimportas neturėtų būti draudžiamas priklausomai nuo šalies, iš kurios prekės buvo atvežtos.10. StandartasNedraudžiama reimportuoti nepakeisto pavidalo prekių dėl to, kad prekės buvo eksportuotos nepranešus apie numatomą grąžinimą.NEPAKEISTO PAVIDALO PREKIŲ REIMPORTO LAIKOTARPIS11. Rekomenduojama praktikaJei nacionalinės teisės aktuose yra nustatyti laikotarpiai, kuriems pasibaigus neleidžiama reimportuoti nepakeisto pavidalo prekių, tokie laikotarpiai turėtų būti pakankamos trukmės, kad būtų laiko atsižvelgti į skirtingas kiekvieno atvejo, kai leidžiama reimportuoti nepakeisto pavidalo prekes, aplinkybes, ir neturėtų būti trumpesni nei vieneri metai.EKSPORTO MUITŲ IR MOKESČIŲ GRĄŽINIMAS12. Rekomenduojama praktikaReimportavus nepakeisto pavidalo prekes, kiek įmanoma greičiau turėtų būti grąžinti bet kokie sumokėti eksporto muitai ir mokesčiai.KOMPETENTINGOS MUITINĖS ĮSTAIGOS13. StandartasMuitinės įstaigos, kuriose galima deklaruoti prekes vidaus vartojimui, taip pat yra kompetentingos leisti reimportuoti nepakeisto pavidalo prekes.14. StandartasTuri būti nuostata, leidžianti reimportuojamas nepakeisto pavidalo prekes deklaruoti kitoje muitinės įstaigoje nei ta, per kurią jos buvo eksportuotos.PREKIŲ DEKLARACIJA15. Rekomenduojama praktikaPrekių deklaracijų formos, naudojamos nepakeisto pavidalo prekių reimportui, turėtų būti suderintos su formomis, naudojamomis vidaus vartojimo įforminimui.Pastabos1. Kai kuriose šalyse eksporto prekių deklaracija pranešant apie numatomą grąžinimą taip pat gali būti naudojama nepakeisto pavidalo prekių reimportui.2. Jei prekės buvo eksportuotos su ATA knygele pagal 1961 m. gruodžio 6 d. Briuselyje priimtą Muitinės konvenciją dėl ATA knygelių laikinajam prekių įvežimui, nepakeisto pavidalo prekių reimportas atliekamas pagal tą knygelę.16. Rekomenduojama praktikaRašytinės prekių deklaracijos neturėtų būti reikalaujama reimportuojant nepakeisto pavidalo pakuotes, konteinerius, padėklus ir komercines kelių transporto priemones, kurios naudojamos tarptautiniam prekių pervežimui, jei muitinės gali pakankamai tiksliai nustatyti, kad eksporto metu jos buvo išleistos į laisvą apyvartą.DOKUMENTAI, KURIUOS REIKIA PATEIKTI, PATVIRTINANT NEPAKEISTO PAVIDALO PREKIŲ REIMPORTO DEKLARACIJĄ17. StandartasNepakeisto pavidalo prekių reimporto deklaracijai patvirtinti muitinės reikalauja pateikti tik tokius dokumentus, kurie laikomi būtinais užtikrinti, kad laikytasi šios procedūros taikymui nustatytų sąlygų.PastabaMuitinės gali reikalauti pateikti eksporto deklaraciją, kitus eksporto dokumentus, sąskaitas faktūras, sutartis ir kitus su eksportuotomis prekėmis susijusius dokumentus bei korespondenciją dėl prekių grąžinimo.18. Rekomenduojama praktikaJei reimportuojamos nepakeisto pavidalo prekės buvo eksportuotos pranešant apie numatomą grąžinimą, paprastai muitinės neturėtų reikalauti patvirtinti nepakeisto pavidalo prekių reimporto deklaracijos kitais dokumentais, išskyrus prekių deklaraciją ar eksporto metu išduotą identifikavimo dokumentą.Pastabos1. Kai kuriose šalyse eksporto deklaracija pranešant apie numatomą grąžinimą yra vienintelis dokumentas, kurio reikalaujama reimportuojant nepakeisto pavidalo prekes.2. Muitinės gali identifikuoti prekes remdamosi identifikavimo priemonėmis, kurių buvo imtasi eksporto metu.PREKĖS, EKSPORTUOJAMOS PRANEŠANT APIE NUMATOMĄ GRĄŽINIMĄa) Prekės, eksportuojamos pranešant apie numatomą grąžinimą19. Rekomenduojama praktikaDeklaranto prašymu muitinės turėtų leisti eksportuoti prekes pranešant apie numatomą grąžinmą ir turėtų imtis visų būtinų veiksmų nepakeisto pavidalo prekių reimportui palengvinti.b) Muitinės įstaigos, kompetentingos eksportui pranešant apie numatomą grąžinimą20. StandartasMuitinės įstaigos, per kurias galima negrąžinamai eksportuoti prekes, taip pat yra kompetentingos leisti eksportuoti pranešant apie numatomą grąžinimą.c) Prekių deklaracija eksportui pranešant apie numatomą grąžinimą21. Rekomenduojama praktikaPrekių deklaracijų formos, naudojamos prekių eksportui pranešant apie numatomą grąžinimą, turėtų būti suderintos su negrąžinamajam eksportui naudojamomis formomis.PastabaEksportuoti pranešant apie numatomą grąžinimą taip pat gali būti leidžiama su ATA knygele vietoje nacionalinio muitinės dokumento.d) Dokumentai, kuriuos reikia pateikti patvirtinant eksporto deklaraciją pranešant apie numatomą grąžinimą22. StandartasEksporto deklaracijai pranešant apie numatomą grąžinimą patvirtinti muitinės reikalauja pateikti tik tokius dokumentus, kurie jų manymu yra būtini, kad būtų galima kontroliuoti operaciją ir užtikrinti atitikimą visiems reikalavimams, susijusiems su atitinkamų apribojimų ar kitų taisyklių taikymu.e) Prekių, eksportuojamų pranešant apie numatomą grąžinimą, identifikavimas23. StandartasNustatydamos identifikavimo priemonių, kurių reikia imtis prekių, eksportuojamų pranešant apie numatomą grąžinimą, atžvilgiu, pobūdį, muitinės pirmiausia atsižvelgia į prekių pobūdį ir atitinkamas pajamų palūkanas.PastabaPrekėms, eksportuojamoms pranešant apie numatomą grąžinimą identifikuoti, muitinės gali uždėti muitinės ženklus (plombas, antspaudus, perforacijos ženklus ir t. t.), remtis ant prekių uždėtais ženklais, skaičiais ar kitais nurodymais, prekių aprašymu, masteliniu planu ar nuotraukomis arba imti mėginius.f) Prekėms, eksportuojamoms pranešant apie numatomą grąžinimą, teikiamos lengvatos24. Rekomenduojama praktikaPrekės, eksportuojamos pranešant apie numatomą grąžinimą, turėtų būti sąlyginai atleidžiamos nuo bet kokių taikomų eksporto muitų ir mokesčių.PastabaDeklaranto gali būti pareikalauta pateikti garantiją, užtikrinančią padengimą sumų, kurias reikėtų sumokėti, jei prekės nebūtų reimportuotos per nurodytą laikotarpį.25. StandartasSuinteresuoto asmens prašymu muitinės leidžia eksportą pranešant apie numatomą grąžinimą pakeisti į negrąžinamąjį eksportą, jei laikomasi visų atitinkamų sąlygų ir formalumų.Pastabos1. Reikia sumokėti visus nesumokėtus eksporto muitus ir mokesčius.2. Paprastai leidžiama sugrąžinti muitus ir mokesčius ar atleisti nuo jų, jei jų negalima gauti dėl to, kad prekės buvo eksportuotos pranešant apie numatomą grąžinimą.26. Rekomenduojama praktikaJei tos pačios prekės eksportuojamos pranešant apie numatomą grąžinimą ir nepakeisto pavidalo reimportuojamos keletą kartų, deklaranto prašymu muitinės turėtų leisti, kad pirmojo eksporto metu pateikta eksporto deklaracija pranešant apie numatomą grąžinimą per nurodytą laikotarpį apimtų ir vėlesnį prekių reimportą bei eksportą.PastabaMuitinės gali padaryti įrašus dėl vėlesnio reimporto ir eksporto prekių deklaracijoje, uždėdamos antspaudą ar atitinkamą indosamentą.INFORMACIJA APIE NEPAKEISTO PAVIDALO PREKIŲ REIMPORTĄ27. StandartasMuitinės užtikrina, kad visa svarbi informacija apie nepakeisto pavidalo prekių reimportą būtų lengvai prieinama bet kuriam suinteresuotam asmeniui.--------------------------------------------------